שאלה: אאחי הגדול רואה דברים לא צנועים במחשב.: לכם!! אני קצת מבולבלת מצאתי את אחי הגדול בן ישיבה רואה דברים לא צנועים במחשב הוא אינו ידע שראיתי אותו אך לי זה היה מאוד קשה בכיתי המון זמן והיה לי מאוד קשה לדבר איתו ולשכוח מזה לא סיפרתי לאף אחד ומאוד קשה לי להמשיך הלאה אני יודעת שאנשים טועים לפעמים אך זהו אחי הגדול שתמיד סמכתי עליו ראיתי בו מין דוגמא אישת בשבילי!! מה אני יכולה לעשות!!?? לכם על כול העזרה!!
תשובה: לך, זה באמת מאוד קשה. מאוד קשה לראות בטעויות של מישהו שנתנו בו אמון, שהסתכלנו עליו בתור דמות לחיקוי ולמופת. והנה אנחנו רואים שלאדם הזה יש חולשות, ושהוא נמצא בניסיון שהוא לא מצליח לעמוד בו. זה קשה לנו כי אנחנו מאוד רוצים ומאוד קל לנו להסתכל על הדברים ממבט של "שחור או לבן", או שהאדם הזה טוב או שלא, או שאנחנו טובים או שלא. האמת היא הרבה יותר מורכבת. בכל אחד מאיתנו יש נקודות חיוביות יותר ופחות. התמודדויות ונסיונות שהוא יותר מצליח בהם והתמודדויות שפחות. רגעים שהוא יותר מצליח להתמודד ורגעים שפחות. וזה בעצם מהמציאות שלנו פה בעולם, מציאות של מאבקים ומלחמות, בעיקר מלחמות פנימיות של האדם עם עצמו, ועם הרבה נסיון ורצון להתגבר, ומאידך, ההבנה שלא תמיד מצליחים, אבל גם כשנופלים, חשוב לדעת שתמיד אפשר לקום. שכל מחשת יאוש שיש לנו, מעצמנו או מאחרים, זה מחשבת היצר הרע שמנסה להחליש ולהרחיק אותנו מהטוב. ההתמודדות שאת מספרת על אח שלך זו התמודדות שהרבה נערים ובחורים מתמודדים איתה, במיוחד בגיל ההתבגרות שזהו בגיל שבו כל אדם מגבש לעצמו את הזהות שלו. זהות דתית, אישית וגם מינית. כמובן שהצד "העיוני" הזה, מתעורר לא סתם דווקא בגיל הזה, אלא בא בהתאמה עם עוד שינויים והתפתחות בצד הפיזי. כמו שאת משתנה בחלקים פיזיים בגופך,כך גם בחורים, ואצל נערים ונערות מתלווים לשינויים הפיזיים גם מחשבות ורגשות שלא היו קיימים קודם. כל התהליך הזה מתחיל בגיל 12-13 ונמשך שנים. יצר המין מתחזק בגיל הזה הוא מתעורר וזה דבר חיובי וטוב. כמו שהגוף שלנו מתכוונן לקראת הריון והולדת ילדים ויש שינויים אצלנו בגוף שמתרחשים כהכנה למצב הזה,כך גם בנפש. היצר הזה שמתעורר הוא מצוין! ובעז"ה ישמש לבניית הבית שלך שזהו דבר מבורך וחיובי, כדי שנכיר ונבין את חשיבות הקשר בין איש לאישה התורה מכוונת אותנו לשמור את כל הכוחות האלו לזמן שאחרי החתונה, כך שנוצר פער בין ההתפתחות של יצר המין לבין הזמן שבו הוא יכו לבוא לידי ביטוי, ולכן בשנים האלו נדרשת הרבה גבורה מהנערים והנערות. גבורה כי יצר המין מאוש מושפע מדברים שעלולים לעורר אותו, והדבר בולט ובא לידי ביטוי אצל בנים הרבה יותר מאצל בנות. דיבורים בנושא, צפייה בסרטים שעוסקים בנושא, ספרים,וכן ההסתכלות באתרים לא צנועים כל אלה מאוד מעוררים את היצר וכיוון שעוד אין לו איך לבוא לידי ביטוי הוא מאוד מנסה לצאת לפועל. וכאן נדרשת הגבורה הרבה, לעמוד בפרץ מול האופנה והתרבות שמשדרת לנ שהכל מותר, שהכל בהישג יד, שאין שום דבר רע, שקשה באמת להתאפק ולחכות בסבלנות, שאין צורך לדחות סיפוקים. צריך הרבה גבורה כדי להאמין באמת בקדושה של יצר מין, במקום הנכון שיהיה לו בקשר זוגי וקדוש בין איש לאישה אחרי החופה, צריך הרבה אמונה בקב"ה שברא את העולם שנתן לכל יצר את המקום המתאים לו בזמן המתאים לו. וצריך הרבה גבורה כדי לשים לעצמנו מגבלות ככדי שלא נגיע למצבים שבהם לא נוכל לעמוד בניסיון שהבאנו את עצמנו אליו. זה לא פשוט, ולנערכים ונערות שלא מצלחם לעמוד בניסיון יש הרבה רגשות אשמה, והרבה רצון לתקן, ומצד שני תחושה מאוד קשה כשהם לא מצליחים לעשות זאת. אני כותבת את זה כדי שתדעי שאני בטוחה שאח שלך סובל, סובל מהפערים שהו נמצא בהם, וסובל כשהוא יודע שהוא לא מצליח להתגבר על מה שהוא יודע שלא נכון לעשות. את שואלת איך אפשר לעזור לו, נראה לי שמאוד חשוב להמשיך להאמין בו, להאמין בזה שהוא מנסה להתגבר, שהוא נמצא בנסיון קשה, להמשיך להאמין שכמו כל ניסיון שיש לאדם, גם מהנסיון הזה הוא יתגבר וישתכלל. גם אם הוא לא ידע שאת יודעת על הניסיון הזה ומאמינה בו, אני בטוחה שהאמון שלך בו מרחוק יתן לו כוחות. בנוסף, יש הרבה תוכנות סינון בשוק (אינטרנט רימון ודומיהם), ואני בטוחה שתוכלי להקל עליו בהרבה את ההתמודדות אם תבקשי מהורייך להוסיף את תוכנות הסינון האלו, לא כי ראית או שמעת מישהו מהבית, אלא באופן כללי כי שמעת שזה דבר חשוב וטוב, זה יהיה מעשה ענק ואדיר מצידך ואני בטוחה שאח שלך ישמח בך ויודה לך על שהתלת אותו מנסיון והתמדדות כה קשים. ישר כח על הדאגה ועל היוזמה לפנות אלינו. אל תתיאשי ממשברים, זה חלק מהדרך. בהצלחה רבה, את מוזמנת לפנות אלי למייל אם תרצי. נעמה tepernaama gmail.com